**De la:** Popa Mircea-Ioan și ………………………………………………..

**Către:** ……………………………………………………………………..

**Ref. petiție pentru susținerea la nivel de stat a INCDMI „Cantacuzino”**

**(Institutul Național de Cercetare-Dezvoltare pentru Microbiologie și Imunologie)**

**Doamnei, domnului ....................................,**

Subsemnatul, Popa Mircea Ioan, profesor universitar, alături de ………………………, vă solicit să supuneți atenției doamnei/domnului ………………….…………….... următoarea **petiție pentru salvarea unei instituții strategice a României**.

Studenții mediciniști au luat inițiativa salvării Institutului „Cantacuzino”. Ei s-au întâlnit pe 14 martie și 4 aprilie a.c. în fața institutului, în halate albe, fluturând steaguri tricolore și afișând mesaje de susținere pentru această valoare neglijată a medicinei românești. Studenților le pasă și spun: **NU desființării Institutului Cantacuzino**!

[www.facebook.com/salvamINCDMI?fref=ts](https://www.facebook.com/salvamINCDMI?fref=ts)

Vorbim despre România și despre un institut care, în peste 90 de ani de activitate:

* a salvat milioane de vieți;
* își păstrează importanța în sănătatea publică (în prevenirea și combaterea bolilor infecțioase);
* este implicat în învățământul medical de înaltă calitate (pentru studenți și medici);
* este un important centru de diagnostic microbiologic;
* este una dintre cele mai importante structuri de intervenție în caz de epidemii și atacuri bio-teroriste, de o mare importanță pentru siguranța națională;
* are un rol esențial în blocarea creșterii prețurilor pentru vaccinuri (prin însăși existența sa).

Institutul „Cantacuzino” este simbolul cercetării medicale româneşti. Aici au fost preparate seruri şi vaccinuri pentru combaterea bolilor contagioase (holeră, febră tifoidă, tuberculoză, poliomielită, tuse convulsivă, difterie, tetanos etc.)

Încă de când a fost înființat de profesorul Cantacuzino și legiferat prin Decret Regal semnat în 1921 de Regele Ferdinand I, institutul a avut 4 roluri esențiale în medicina românească: **diagnostic** (și intervenție în sănătatea publică), **producție**, **cercetare** și **învățământ**.

Pentru a salva această INSTITUȚIE STRATEGICĂ este nevoie de:

**1.** Voință politică, onestă și consecventă;

**2.** Numirea unor specialiști onești (în domeniile juridic, economic, managerial, medical, de cercetare, învățământ) pentru a redefini statutul unei instituții strategice, care să fie înaintat CSAT;

**3.** Întocmirea unui proiect de țară, multianual, pe minim 10 ani, privind activitatea institutului. Proiectul trebuie să fie strict monitorizat, cu raportări periodice și măsuri de corecție;

**4.** Stoparea hoției și recuperarea banilor furați în ultimii 25 ani (la nivelul întregii țări) - o foarte mică parte din acești bani ar permite punerea în funcțiune și tot ce este necesar în cadrul Institutului „Cantacuzino” și în tot sistemul sanitar și sistemul de învățământ românesc.

Între timp, datorită lipsei salariului, zilnic se pot pierde alți și alți specialiști, pregătiți în ani și în zeci de ani. Ei trebuie să primească un semnal clar, pentru a nu părăsi instituția. Au lucrat o viață întreagă pentru sănătatea românilor, dar nu pot rezista fără salariu, la nesfârșit.

Între timp, datorită lipsei vaccinurilor la nivel național, nou-născuții de 2, 4 și 11 luni nu sunt vaccinați sau sunt vaccinați doar dacă părinții cumpără personal vaccinul („gratuit” conform programului național) la un preț de circa 40 de EUR/doză.

Domnule ………………………………………..., subsemnatul, împreună cu susținătorii care au semnat pentru această petiție și împreună cu toți românii care doresc să trăiască sănătoși și în siguranță, așteptăm implicarea …………………………………………………... în sensul solicitărilor de mai sus.